«Ժամանակ»-ը գրում է. - «Մինչ հայ հասարակությունն ու մեդիադաշտը զբաղված են ՀՀԿ - ԲՀԿ հարաբերությունների պարզաբանման հերթական ալիքով, Հայաստանի տնտեսության ոլորտում իսկապես հասունանում է մի մեծ ցունամի` գալիք տարվա բյուջեում հարկային եկամուտների ծավալի 101 միլիարդով ավելացման տեսքով։ Ընդհանրապես, որեւէ այլ երկրում այդօրինակ հարկային ծավալի ավելացումը, այն էլ` հետճգնաժամային տարում, կբերեր չափազանց մեծ քննարկումների, հատկապես բիզնես միջավայրում, թեեւ սոցիալական առումով էլ այստեղ լուրջ խնդիր կա, եւ միայն բիզնեսմենները չէ, որ պետք է անհանգստանան աննախադեպ ծավալի այդ աճից։ Սակայն Հայաստանում այդ խնդիրը կարծես թե չի արժանանում բավարար ուշադրության»։